**2 OBRAZY STAROVEKEJ SPOLOČNOSTI**

**Človek objavuje meď a bronz**

**Starovek –** 1. meď a bronz,

 2. Železná doba,

 3. Rím a sťahovanie národov

**Medená doba (Chalkolit, eneolit)** – 3,5 tis. – 2 tis. p.K.

* začala, keď človek vyrobil prvý nástroj z medi
* **meď** – mäkká, ľahko sa ohýbala, no pracovné nástroje sa vyrábali z kameňa
* výroba šperkov, náboženských symbolov, symbolov moci

**Bronzová doba** 2 tis. – 800 p. K.

* keď vznikol bronz zlúčením medi a cínu
* **bronz** – krehký, nie je mäkký, neohýba sa
* ľudia postupne prestali používať kameň

Využívanie kovov zmenilo ľudskú spoločnosť – **bohatí a chudobní.**

Objavili sa **prví otroci**, začali vznikať **prvé kráľovstvá**, **mestá** (hradby, veže, priekopy). Spoločnosť sa riadila podľa **pravidiel**, neskôr vznikali **zákonníky**.

**Nové poznatky**

* **vznik písma a číslic** – značenie rôznych informácií, zachovanie rôznych poznatkov
* materiály, na ktoré sa písalo, sa rozložili – koža, látka, drevo
* **remeslo sa oddelilo od poľnohospodárstva** – spoločenská deľba práce
* **nové remeslá** – kovolejárstvo, kovotepectvo
* **výmenný obchod**
* významné postavenie **obchodníkov**, dokázali:
	+ hľadať – prospektori
	+ ťažiť – baníci
	+ spracúvať kovy – hutníci
* vznikli predmincové platidlá a mince
* vynájdené **koleso**, domestikácia ťažných zvierat – kone, ťavy, slony
* objav **pluhu, voz, hrnčiarsky kruh**

**Náboženstvo**

* **polyteizmus** – viera v mnohých bohov
* význam slnka a ohňa
* vôľu bohov tlmočili kňazi, riadili chrámy, prijímali milodary

**Železná doba**

**Staršia HALŠTET** 800 – 400 p.n.l

**Mladšia LATÉN** 400 - prelom letopočtu

**Staršia doba železná – Halštet**

* **Chetiti** – prvý národ, ktorý vyrábal železné predmety
* železo vlastnosťami prevýšilo bronz
* vrcholil vývoj orientálnych štátov, začala sa formovať grécka a rímska civilizácia
* **častý dážď a ochladenie** → dôležitá úloha pastierstva a chovu dobytka miesto roľníctva → presun obyvateľstva
* prenikanie cudzích národov – **Tráci, Skýti**
* **Skýti** – bývali v stanoch a vozoch (kočovali)
	+ vynikajúci bojovníci (šípy, sekery, kopije)
* mŕtvych pochovávali v mohylách – **kurhany**
* **Hradisko Molpír pri Smoleniciach** – kostry mŕtvych obrancov, kamenná svätyňa (dôkaz o kanibalizme)

**Mladšia doba železná – Latén**

* Je úzko spojená s **Keltmi**
* Najvýznamnejšie Keltské kmene:
	+ **Galovia** – Francúzsko
	+ **Belgovia** – Belgicko
	+ **Briti** – Veľká Británia
	+ **Helvéti** – Švajčiari
	+ **Bójovia** – Čechy
	+ **Kotíni** – naše územie
* **stavali OPPIDÁ** – *Bratislava, Devín, Plavecké Podhradie*
	+ razili tu mince s menami keltských vládcov – **Nonnos, Biatec**
* Významné keltské nálezy
	+ *Hurbanovo*
	+ *Komjatice*
	+ *Havránok pri Liptovskej Mare*
* zruční remeselníci a roľníci, tavili a spracúvali kovy – **nástroje, zbrane, vymysleli nožnice** **a kosu**
* vyrábali **keramiku** na **hrnčiarskom kruhu**
* keltskú moc rozdrvili Rimania, Germáni, Dáci
* keltskí kňazi **Druidi** – drahocenné predmety obetovali bohom, niekedy aj ľudí a zvieratá
* **Bardi** – básnici a hudobníci

**Civilizácie starého orientu – vznik mestských štátov**

Civilizácie starého orientu vznikali v povodí veľkých riek:

* Eufrat a Tigris (**Mezopotámia**)
* Níl (**Egypt**)
* Ganga a Indus (**India**)
* Chuang che, Jang c´tiang (**Čína**)

**Podnebie** – teplé až horúce, dostatok vlahy a úrodná pôda (zavlažaovacie kanály)

**Mestské štáty a ich organizácia**

* vládca sa opieral o dvoranov, panovník mal božské pocty
* úradníci museli vedieť čítať a písať, písali na hlinené tabuľky
* život sa riadil zákonníkmi

**Vznik vedy**

* 1. písmo vzniklo v **Mezopotámií**, najskôr obrázkové, neskôr klinové
* v **Egypte** vzniklo hieroglyfické
* vznik vedeckých inštitúcií – **zikkuraty** (centrá vedy a vzdelania)
* kňazi tlmočili ľuďom vôľu Bohov a vykonávali obety

**Život bežného obyvateľa**

* **slobodní ľudia** sa venovali obchodu, remeslám, roľníctvu, umeniu
* **obchodníci** šírili nové poznatky a kultúru, odvádzali dane
* **otroci** nemali žiadne práva, vykonávali najťažšie práce

**Sumeri (3500 – 2000 p.K.)**

* založili viacero mestských štátov
* ako prví začali používať **písmo**
* v oblasti **Mezopotámie**

**Babylonská ríša**

* po Sumeroch najznámejší národ staroveku
* najväčšia sláva za vlády **Chammurapiho** – v 18. stor. p.n.l. – silný vládca a tvorca spravodlivého zákonníka
* ríšu ohrozovali Asýrčania

**Chetitská ríša**

* **Chetiti** – Indoeurópania, územie dnešného Turecka
* dlhotrvajúce vojny s Egyptom – **1274 p.K**. – krvavá bitka pri Kadeši skončila nerozhodne
* **1258 p.K.** – uzavreli mierovú zmluvu na striebornú tabuľku
* **1200 p. K.** – zánik po vpáde morských národov

**Feničania**

* východné pobrežie Stredozemného mora
* mestá **Tyros, Sidon, Byblos**
* vymysleli **1. abecedu** (22 znakov), vynašli **peniaze**
* v Severnej Afrike založili **Kartágo**
* obchodovanie a priateľstvo so **Židmi**

**Staroveký Egypt**

* krajina na brehoch **Nílu** → každoročné záplavy, zúrodňovanie pôdy → poľnohospodárstvo a chov dobytka
* **pestovanie kultúrnych plodín** (hrach, šošovica, cibuľa, cesnak, uhorky, hrozno, melóny, datle, obilniny)
* ľudia sa živili:
	+ **v Hornom Egypte** – pastierstvom
	+ **v Dolnom Egypte** – roľníctvom
* vládcovia **faraóni** – výstavba monumentálnych pamiatok (údolie kráľov, chrámy v Karnaku)
* uctievanie bohov a bohýň
* **pyramídy** - miesto posledného odpočinku faraónov
* **Ramzes II.** – jeden z najznámejších faraónov
* faraón **Amenothep IV.** – snaha o monoteizmus
* mierová zmluva s Chetitmi – obdobie rozkvetu
* po porážke Chetitov morskými národmi oslabení Egypťania podľahli Peržanom

**Staroveké Grécko**

* väčšinou hornaté, najvyššia hora Olymp 3000 m
* prírodné podmienky ovplyvnili život Grékov

(Časová priamka str. 25)

**Minojská civilizácia**

* rozvinula sa na ostrove **Kréta**, hlavné mesto **Knósos** (labyrint)
* vybudovali si mocné loďstvo, ovládali a kontrolovali aj územie pevninského Grécka
* vyznávali kult **Veľkej Matky**
* **symboly** – býk, sekera, bohyňa s hadmi
* zaoberali sa obchodom, poľnohospodárstvom, pastierstvom, rybolovom
* živili sa olivami, mliečnymi výrobkami, ovocím

**Mykénska civilizácia**

* vytvorili kmene **Achájcov**, ktoré **okolo roku 2000 p.K**. začali prenikať na územie Grécka
* **1450 p.K**. zaútočili na Krétu a oslobodili sa spod minojskej nadvlády
* založili mestské štáty napr. **Mykény, Atény, Tyrins, Argos, Téby**
* panovníci žili v palácoch
* boli zruční remeselníci, pastieri, roľníci
* o živote Achájcov hovoria **báje a povesti** s hrdinami – **Herakles** (zbavil Grécko oblúd), **Perseus** (zabil strašnú medúzu).

**Grécki bohovia**

* žili na Olympe
* **Zeus** (hlavný boh, používal blesky), **Héra** (jeho manželka, bohyňa rodinného kozuba), **Ares** (boh vojny), **Afrodita** (bohyňa lásky), **Aténa** (bohyňa múdrosti), **Poseidón** (boh morí) **Hádes** (boh podsvetia a smrti), **Apolón** (boh slnka).

**Trójska vojna**

* začala okolo roku 1200 p.K., konflikt medzi Trójou a Achájcami
* opísal ju slepý grécky básnik **Homér v diele Ilias a Odysea**
* **Heinrich Schliemann** vykopal mesto Tróju
* obdobie temna, na územie Grécka prenikali **Dórovia** so železnými zbraňami
* 800 p.K. obdobie **Veľkej Gréckej kolonizácie** – Gréci začali zakladať nové kolónie a mestá

**Dávnoveké Grécko – Atény, Sparta**

Štáty spájal – spoločný jazyk, dejiny, umenie, láska k filozofii, viera v rovnakých Bohov, veštiareň v Delfách, olympijské hry.

**776 p.K.** – **1. olympijské hry** – konali sa každé 4 roky v júli alebo v auguste, mohli ich sledovať len muži, kvôli nim sa prerušili aj konflikty, znamenali začiatok Gréckeho kalendára.

**Staroveká Sparta**

* založili ju **Dórovia** na Peloponézskom polostrove
* **Lykurgos** – bájny zákonodarca, spísal spartské zákony
* povinnosťou Sparťanov bolo bojovať vo vojnách
* na čele boli **2 králi, 5 úradníkov (EFORI), rada starších a snem všetkých plnoprávnych občanov**
* **Spartskú spoločnosť tvorili**:
	+ Sparťania
	+ Slobodní obyvatelia
	+ obyvatelia, ktorí nemali žiadne práva

**Atény**

* rozvinuté hospodárstvo a prístav
* vláda kráľov, neskôr aristokracia
* **Drakón** – spísal aténske obyčajové právo
	+ zločiny trestal surovým spôsobom
* **Solón** – Aténsky politik, zlepšil pomery v krajine, no nie natrvalo
	+ rozdelil slobodné obyvateľstvo podľa veľkosti majetku do 4 tried, každá mala iné práva a povinnosti
	+ oslobodil všetkých Aténčanov – otrokov kvôli dlhom

**Tyrania, rozvoj vedy a vzdelania**

* **560 p. K.** – moci v Aténach sa chopil **Peisistratos** – tyran
	+ nastal veľký rozkvet Atén, riešenie problémov bežných obyvateľov
	+ rozvoj umenia, stavba verejného vodovodu
* **510 p. K. – Kleistenes** – položil základy demokracie (vlády ľudu)
	+ priznal rovnaké práva plnoprávnym občanom (okrem žien, detí, otrokov, cudzincov)
	+ zaviedol **ostrakizmus** – črepinový súd

Vedci rozvíjali prírodné vedy. Najznámejší boli:

* **Táles** – grécky filozof a matematik, autor Talesovej vety
* **Pytagoras** – Talesov žiak, autor Pytagorovej vety

**Klasické Grécko – Grécko-perzské vojny**

* 500 p.K. vypukol konflikt medzi Grékmi a Peržanmi
* Peržania vyslali poslov, ktorým Gréci mali doať vodu a zem na znak toho, že sa vzdávajú
* konflikt opísal otec dejepisu – Herodotos
* **490 p.K. bitka pri Maratóne** – Gréci porazili Peržanov pod vedením Miltiadesa
* **480 p.K. bitka pri Termopylách** – Sparťania (Gréci) pod vedením Leonida boli porazení kvôli zrade jedného z Grékov.
* **479 p.K. námorná bitka pri Salamíne a bitka pri Platajach** – porážka Peržanov
* Peržania spustošili Atény
* **449 p.K.** Gréci a Peržania uzavreli mier

**Atény za Perikla**

* rozkvet Atén, mesto zbohatlo a zosilnelo
* vládol v rokoch 500 – 429 p.K.
* pod jeho vedením **– budovanie veľkolepých chrámov** (z mramoru, trojuholníkové strechy, stĺpy), divadlá, štadióny
* **sochárstvo** – dokonalé tvary ľudského tela
	+ sochár Feidias
	+ výstavba Akropoly a Partenónu
* **Grécki dramatici** – Sofokles, Euripides
* **Grécki filozof** – Sokrates
* **Kalokagatia** – ideál krásy (spojenie duchovnej a telesnej krásy)

**Perikles a jeho politika**

* prívrženec demokracie, nadviazal na Kleistenove reformy
* obyvatelia nemali rovnaké práva
* občanom vyplácali rôzne finančné príspevky
* Bohatstvo → lode → **Aténsky námorný spolok**

↓

 členovia platili poplatky, mnohé štáty chceli odísť → vojny

 (odporcovia považovali Perikla za tyrana)

**Peloponézska vojna**

* 434 – 404 p.K.
* rozmach Atén sledovala **Sparta** – vytvorili s **Peloponézsky spolok** → protiváha Aténskeho námorného spolku → zhoršovanie vzťahov medzi oboma štátmi → **Peloponézska vojna**
* **Atény** – lepšie loďstvo, **Sparta** – lepšie pozemné vojsko
* **smrť Perikla** – 429 p.K. zomrel na mor
* **víťazstvo Sparty** → dosadili na čelo Atén 30 tyranov → pustili sa do boja s Perzskou ríšou → časť vojska odišla do Ázie → Aténčania sa zbavili vlády 30 tyranov → v Aténach obnovili demokraciu
* Dejiny peloponézskej vojny napísal **Tukydides** (grécky historik) a dokončil **Xenofón** (grécky filozof a historik).

**Macedónia a Helenistický svet**

**doba Filipa II.**

**Macedónia** – ležala na severe dnešného Grécka

* mala bohaté ložiská nerastných surovín
* rozmach začal za vlády **Filipa II.**
	+ mocný kráľ
	+ reformátor
	+ otec Alexandra Macedónskeho
	+ zavraždený na svadbe dcéry v roku 336 p.K.
	+ na jeho dvore pôsobil vedec a filozof Aristoteles – zakladateľ logiky
* Macedónci v roku 338 p.K. násilím zjednotili všetky grécke štáty
* vytvorili **Korintský spolok** (všetky gr. štáty okrem Sparty)
	+ zákaz vnútrogréckych vojen, ochrana pred cudzincami
	+ spolok namierený proti Peržanom
	+ spolupráca v hospodárskom i kultúrnom živote

**Alexander Macedónsky**

* Macedónčania a Gréci sa vzbúrili proti Alexandrovi – vzburu potlačil
* zaútočil na Perszkú ríšu, porazil a obsadil ju, oslobodil aj Egypt
* zakladal mestá – Alexandria
* dostal sa až do Indie
* chcel vytvoriť ríšu na čele s Babylonom – nemala vládnuť nenávisť medzi národnmi
* v roku 323 zomrel v Babylone (zranenia, vyčerpanie, choroby)

**Helenistické štáty**

* ríša sa rozpadla na Helenistické štáty, bojovali medzi sebou
* **Helenizmus** – obdobie neskorého gr. staroveku, umenie a kultúra tejto doby
* **Ptolemaiovci** – V Egypte
* **Antigonovci** – v Grécku a Macedónií
* **Attalovci** – Malá Ázia
* **Seleukovci** – Mezopotámia a Irán
* Koniec Helenistických štátov – útoky Rimanov
* **Platón** – Aristotelov žiak, gr. filozof, založil filozofickú školu Akadémiu

**Staroveký Rím**

**Kráľovská doba (753 p.K. – 510 p.K.)**

**Eneas** – trójsky hrdina, usadil sa na území dnešného Talianska (Apeninský polostrov) a založil nové mesto.

**Romulus a Remus** – bájni zakladatelia Ríma, vychovávala ich vlčica.

Rímski susedia **Etruskovia**, mocný a významný národ:

* žili v taliansku pred rokom 1000 p.k.
* boli hutníci, remeselníci, obchodníci
* ako prví poznali železo
* dôkaz – pamiatky a stavby

Rím mal 7 kráľov – poslední 3 boli Etruského pôvodu.

Významný panovník **Servius Tullius** rozdelil obyvateľstvo do 5 skupín.

Posledný etruský kráľ v Ríme bol **Tarquinius Superbus** v roku 510 p.K. vyhnaný z mesta.

**Rímska republika**

* Etruskovia útočili na Rimanov, tí sa však ubránili
* volili si **2 konzulov** (viedli štát), sprevádzalo ich **12 liktorov** (zväzok prútov so sekerou), radil im **senát s 300 členmi**.
* Občania v Ríme sa delili na **patricijov** (bohatí) a **plebejcov** (chudobní). Boli medzi nimi rozpory. Plebejci viackrát odišli z Ríma a chceli si založiť nové mesto.
* **zákon 12 tabúľ** – 450 p. K.
	+ obsahovali rímske obyčajové právo
	+ bronzové tabule prístupné každému
	+ patricijovia ich tajili – vysvetľovali ich, ako im vyhovovalo
* plebejci volili **tribúnov ľudu** (zastupovali ich záujmy)
* všetci občania – **ľudové zhromaždenia**

↓

schvaľovanie rozhodnutí konzulov a senátu

↓

kontrola úradníkov

↓

 vec verená – **res publica**

**Rozmach Rímskej republiky**

* Rimania dobyli mnoho okolitých mestských štátov
* víťazný rozvoj Ríma načas spomalili Kelti, našťastie putovali do Malej Ázie
* 3. storočie p. K – Rimania si podmanili takmer celé stredné Taliansko, porazili Etruskov a Keltov
* **Kráľ Pyrhos** – pomáhal gréckym mestám, Rimania však ovládli celý Apeninský polostrov.
* Vojny medzi Rímom a Kartágom (Púni) – Púnske vojny
	+ **1. Púnska vojna** (264 – 242 p.K)
		- boj o Sicíliu, víťazstvo Ríma
		- Kartágo ju stratilo no získali Hispániu (Španielsko)
	+ **2. Púnska vojna** (218 – 202 p.K)
		- vojvoda Kartága Hanibal prešiel cez Alpy a takmer dobyl Rím
		- Rimania vyhrali a Kartágo muselo uzavrieť nevýhodný mier
	+ **3. Púnska vojna** (149 – 146 p.K)
		- Rimania zničili Kartágo, obsadili Macedóniu a Grécko aj všetky helenistické štáty (okrem Egypta)
* **Cornelius Scipio** – rímsky vojvodca, porazil Hanibala v rozhodujúcej bitke pri Zame

**Kríza a pád republiky**

* rímske obilie bolo drahšie, ako z cudziny – roľníci postupne vyšli na mizinu, ich majetkov sa zmocnili patricijovia
* **bratia Gracchovci** – tribúni ľudu – chceli, aby sa bezzemkom prideľovala štátna pôda → patricijovia nesúhlasili → nepokoje → obaja bratia zahynuli
* **73 – 71 p.K. – Spartakovo povstanie otrokov**
	+ základom vojska boli vzbúrený otroci – gladiátori, boli potrestaní
* **60 p. K. – vznikol I. triumvirát**
	+ tvorili ho Crassus, Pompeius, Caesar
	+ tajná dohoda s cieľom získať moc v štáte
	+ po smrti Crassusa vznikli hádky medzi Pompeiusom a Caesarom,
* **Caesar**
	+ stal sa diktátorom
	+ zakladal kolónie pre chudobných (obilie zadarmo)
	+ nová výstavba Ríma, nový kalendár
	+ 15.3.44 p. K. – zavraždený prívržencami republikánskych ideí
* po Caesarovej smrti vznikol **II. triumvirát**
	+ tvorili ho Antonius, Lepidus a Octavius
	+ porazili Caesarovych vrahov a rozdelili si krajinu
	+ medzi Octaviom a Antoniom vznikli hádky
	+ **Octavius** zvíťazil, zmocnil sa Egypta a stal sa jediným vládcom Ríma. Získal titul Augustus – Vznešený

**Rímske cisárstvo, rozmach a pád Rímskej ríše**

* nastáva nástupom **Octavia Augusta** (27 p.K. – 14 po.K.)
	+ sám sa označoval ako **prvý občan**, podľa toho sa obdobie nazýva **PRINCIPIÁT**
	+ vláda podľa zásady „Cisár je hlavou štátu a nikomu sa nezodpovedá.“
	+ začiatok obdobia rozmachu
* po Octaviovi vládol **NERO** – zapálil Rím
* **v roku 69 nastúpili Vespasianovci**
	+ Vespasianus zastavil úpadok Ríma
	+ v roku 70 dobyli Jeruzalem
	+ pripojili k Rímskej ríši územia obývané Židmi
* **vláda jeho syna Tita** – výbuch sopky zničil mesto Pompeje
* **r. 98 – 180 vláda adoptívnych cisárov** (každý si adoptoval budúceho cisára) – počas ich vlády dosiahla ríša najväčší rozmach
	+ **Traján** – 98 -117
	+ **Hadrián** – 117 – 138 – začal budovať Limes Romanus – opevnenú hranicu Ríma
	+ **Antonius Pius** – 138 – 161 – za jeho vlády Rimania neviedli žiadnu vojnu

**Rímske légie**

* žoldnierske vojsko
* cudzinec po 25 rokoch získal Rímske občianstvo
* legionári – **mulovia** – všetko si nosili sami (kvalitná cestná sieť)
* **pretoriánska garda** – telesná stráž rímskych cisárov
* špeciálne zbory – **lukostrelci, jazdci, obsluha katapultov**

**Limes Romanus**

Rímski vojaci mali premyslený spôsobe táborenia na vyvýšených miestach v blízkosti riek. Tábory mali vždy rovnaký tvar – viedli doň 4 brány. V tábore bola aj nemocnica, kúpele, svätyňa, sklady. Vznikali osady.

**Limes Romanus** - rímska hranica tvorená pevnosťami rôznej veľkosti – veľké kamenné tábory – ***Vindobona, Aquincum, Carnuntum.***

Na Slovensku tábory – ***Laugaricio, Kelementia, Gerulata.***

**Rímske cisárstvo**

**Marcus Aurelius**

* posledný významný adoptívny cisár (161-180)
* čelil útokov **Markomanov a Kvádov**
* **pri brehoch Hrona písal filozofické dielo**
* k územiu Slovenska sa viaže **legenda o zázračnom daždi**
* za cisára zvolil svojho neschopného syna → 100-ročný úpadok
* obdobia prosperity striedali obdobia úpadku

**Dioklecián**

* 284 – 305 – nechal sa titulovať ako Pán a Boh
* bol skúseným politikom a vojakom
* zaviedol **tetrarchiu** – vláda rozdelená medzi 4 panovníkov, medzi ktorými vznikli rozbroje, víťazom sa stal Konštantín Veľký

**Konštantín Veľký**

* vládol ako neobmedzený vládca
* hlavné mesto Byzantion – **Konštantínopol**
* **313 – Milánsky edikt** – zrovnoprávnil kresťanstvo s ostatnými náboženstvami

**Sťahovanie národov**

* v 4. storočí na rímsku hranicu začali útočiť **Huni** a **germánske kmene** (Vizigóti, Ostrogóti, Longobardi, Herulovia, Vandali, Gepidi)
* cisár Teodosius v roku 395 rozdelil ríšu na:
1. **Západorímsku** – používala latinčinu, zanikla v roku 476
2. **Východorímsku** – gréčtina, neskôr Byzancia, v roku 1453 ju zničili Turci

**Život v Rímskom meste**

* Rimania šírili svoj spôsob života do **provincií (podrobené územia)**, ktoré riadil **guvernér** – sledoval platenie daní, kontroloval dodržiavanie zákonov a uctievanie bohov
* významní obyvatelia – vyslúžili vojaci

**Náboženstvo a chrámy**

* spočiatku vplyv **gréckej kultúry**
* chrámy podľa gréckeho vzoru
* aj bohovia podobní gréckym
* neskôr cudzie vplyvy – množstvo bohov a náboženstiev
* trojica hlavných rímskych bohov – Jupiter, Juno, Minerva

**Architektúra**

* v mestách – úrady, chrámy, kúpele, domy, obchody, reštaurácie, kasárne, knižnice, divadlá.
* súčasť miest – akvadukty, stoky
* sťahovanie chudobných a bezzemkov – získavali múku a obilie, príležitostné práce a peniaze
* ľudia žili v nájomných domoch – platili nájomné
* bohatí ľudia – luxusné vily a záhrady mimo miest s vlastným kúrením a prívodom vody
* veľká pozornosť – výchova detí
* deti z bohatších rodín – vzdelávanie v matematike, latinčine, gréčtine, telocviku, hudobnej – mali domácich učiteľov
* v staršom veku – právo, filozofiu, históriu, prírodné vedy, medicínu

**Chlieb a hry**

* Rimania radi navštevovali **kúpele** (ženy, muži, studené, teplé)
* obľúbené boli aj **divadlá** – autor napr. Vergílius – Aeneas
	+ 1. rímske divadelné hry boli napodobeninami gréckych ***tragédií***, často boli späté s mýtmi
	+ neskôr boli obľúbené ***komédie***
	+ postupne ich súčasťou bola aj ***hudba a tanec***
* veľkým lákadlom boli **zápasy gladiátorov**
	+ odohrávali sa v ***amfiteátroch***
	+ gladiátori bojovali medzi sebou i so šelmami
	+ bojovali na život a na smrť
	+ bojovali aj odsúdení kresťania
	+ ***Koloseum*** – najznámejší amfiteáter
* Obľúbené boli aj **preteky na vozoch**
* ***zdroj obživy Rimanov – tipovanie zápasov i pretekov***

**Kresťanstvo v Rímskej ríši**

**Biblia** – posvätná kniha kresťanov, delí sa na Starý a Nový zákon

**Židia a Starý zákon**

* je v ňom obsiahnutá židovská tradícia, história starovekých národov, ich zvyky, kultúra, jazyk, náboženstvo
* prarodičia ľudstva Adam a Eva
* Potopa ľudstva – vyhubila všetko živé okrem Noe s rodinou a zvieratami

**Židia**

* prvé židovské kmene prenikali na blízky východ okolo roku 2000 p. K – príbeh o Abrahámovi
* sťahovanie do Egypta v roku 1650 p.K, kde žili takmer 400 rokov – príbeh o Jozefovi
* okolo roku 1250 p.K. pod vedením Mojžiša – 40-ročné putovanie, získanie 10 Božích prikázaní
* vyčerpávajúce boje s **Filištíncami** – zvíťazili Židia
* založili si vlastný štát s hlavným mestom **Jeruzalem**, kde vládol **kráľ Dávid** a po jeho smrti jeho **syn Šalamún**. Po jeho smrti sa kráľovstvo rozpadlo (926 p.K)
* Peržania ich oslobodili z Babylonského zajatia
* verili v zoslanie **Mesiáša** Bohom, ktorý ich zbaví utrpenia

**Nový zákon a šírenie kresťanstva**

Kresťanstvo je priamo spojené s osobou **Ježiša Krista**:

* narodil sa v **Betleheme**
* ako 30-ročný si zvolil **12 učeníkov** – **apoštolov** – vyučovali
* jeho učenie je zhrnuté **v Novom zákone** – v evanjeliách
* najdôležitejšie je milovať a poslúchať Boha a milovať svojich blízkych, nekonať zlo, ale dobré skutky
* Rimania ho dali usmrtiť **ukrižovaním** (mysleli si, že sa chce stať židovským kráľom)
* jeho **učenie** nezaniklo, šírili ho **apoštoli**, vznik kresťanských obcí na čele s **biskupmi**, významné postavenie mal **rímsky biskup – pápež** (1. apoštol Peter)
* Rimania kresťanov vraždili, kresťania sa tajne stretávali v **katakombách** (archeológovi objavili množstvo kresťanských znakov).
* Kresťania museli čeliť sektám
* v roku 313 cisár Konštantín Milánskym ediktom zrovnoprávnil kresťanstvo s inými náboženstvami
* v roku 395 cisár Teodosius nariadil kresťanstvo ako hlavné náboženstvo v Rímskej ríši